ai4bharat/Pralekha huggingface dataset:
عملے، عوامی شکایات اور پنشن کی وزارت
مرکزی وزیر ڈاکٹر جتیندر سنگھ نے کہا ہے کہ عملہ و تربیت کے محکمہ نے کانٹریکٹ / ڈیپوٹیشن کی بنیاد پر حکومت میں شمولیت کے لئے 10 جوائنٹ سکریٹریوں سمیت ایسے 38 امیدواروں کی تقرری کو منظوری دی ہے جن کے نام کی سفارش یو پی ایس سی نے کی تھی
وزیر موصوف نے کہا کہ لیٹیرل انٹری پروسیس کے دو مقاصد ہیں، پہلا تازہ صلاحیتوں کو لانا اور مرکزی حکومت میں مخصوص سطحوں تک افرادی قوت میں اضافہ کرنا ہے
نئی دہلی، 6/ دسمبر 2021 ۔ سائنس و ٹیکنالوجی، ارضیاتی سائنسز ، وزیر اعظم کے دفتر، عملہ، عوامی شکایات، پنشن، جوہری توانائی اور خلا کے مرکزی وزیر مملکت جناب ڈاکٹر جتیندر سنگھ نے آج کہا کہ عملہ و تربیت کے محکمہ نے کانٹریکٹ / ڈیپوٹیشن کی بنیاد پر حکومت میں شمولیت کے لئے 10 جوائنٹ سکریٹریوں سمیت ایسے 38 امیدواروں کی تقرری کو منظوری دی ہے جن کے نام کی سفارش یو پی ایس سی نے کی تھی۔ انھوں نے کہا کہ لیٹیرل انٹری پروسیس کے دو مقاصد ہیں، پہلا تازہ صلاحیتوں کو لانا اور مرکزی حکومت میں مخصوص سطحوں تک افرادی قوت میں اضافہ کرنا ہے۔
ڈاکٹر جتیندر سنگھ نے کہا کہ اس کا سہرا وزیر اعظم نریندر مودی کے سر ہے، کیونکہ انتخاب کے عمل کو ادارہ جاتی شکل دینے اور اسے زیادہ آبجیکٹیو بنانے کے لئے یہ فیصلہ کیا گیا تھا کہ سبھی لیٹیرل انٹری ریکروٹمنٹ پروسیز کی انجام دہی یو پی ایس سی کے ذریعے ہوگی۔
وزیر موصوف نے کہا کہ عملہ و تربیت کے محکمہ  نے یونین پبلک سروس کمیشن  سے 14 دسمبر 2020 اور 12 فروری 2021 کو درخواست دی تھی کہ وہ کانٹریکٹ / ڈیپوٹیشن کی بنیاد پر بھارت سرکار کی مختلف وزارتوں / محکموں میں جوائنٹ سکریٹری / ڈائریکٹر / ڈپٹی سکریٹری کی سطح پر حکومت میں شمولیت کے لئے مناسب افراد کا انتخاب کرے۔
امیدواروں کے ذریعے دی گئی آن لائن درخواست کی بنیاد پر یونین پبلک سروس کمیشن نے انٹرویو کے لئے 231 امیدواروں کو شارٹ لسٹ کیا۔ 27 ستمبر سے 8 اکتوبر 2021 کے دوران انٹرویوز کا انعقاد کیا گیا اور جوائنٹ سکریٹری، ڈائریکٹر اور ڈپٹی سکریٹری کے عہدے کے لئے 31 امیدواروں کے نام کی سفارش کی گئی۔ قابل ذکر ہے کہ 7 جوائنٹ سکریٹریوں کا انتخاب پہلے کیا گیا تھا، اس طرح سے مناسب امیدواروں کی مجموعی تعداد 38 ہوگئی ہے۔
ڈاکٹر جتیندر سنگھ نے بتایا کہ حال ہی میں امیدواروں کے نام کی سفارش کرتے وقت دیگر باتوں کے علاوہ تقرری سے پہلے کی فارمیلٹیز پوری کرلی گئی ہیں، جن میں پولیس ویری فکیشن اور آئی ڈی کلیئرینس شامل ہیں۔ جناب سنگھ نے کہا کہ ایسی تقرریوں کے دو مقاصد ہیں، پہلا تازہ صلاحیتوں کو لانا اور دوسرا افرادی قوت کی دستیابی میں اضافہ کرنا۔
جو عہدہ بھی پُر کیا جارہا ہے وہ ایک مخصوص ڈومین ایریا میں واحد عہدہ ہے اور امیدواروں کی تقرری یا تو معاہدے کی بنیاد پر کی جائے گی یا ریاستی حکومتوں، مرکز کے زیر انتظام علاقوں، سرکاری شعبے کی کمپنیوں، خودمختار اداروں، قانونی اداروں، یونیورسٹیوں وغیرہ سے ڈیپوٹیشن کی بنیاد پر  پر کی جائے گی، جن کا استحقاق پیرنٹس ڈپارٹمنٹ میں ہی ہوگا۔
نیتی آیوگ
نیتی آیوگ اور ایم او ای ایف سی سی نے افراد، کمیونٹیز اور تنظیموں کے درمیان آب و ہوا کے موافق رویے کو آگے بڑھانے کے لیے حل پر مبنی افکار کو مدعو کیا
نیتی آیوگ اور ماحولیات، جنگلات اور آب وہوا تبدیلی کی وزارت ناقوام متحدہ، عالمی وسائل کے ادارے ، سینٹر فار سوشل اینڈ بی ہیوئیر چینج  اور بل اینڈ میلنڈا گیٹس فاؤنڈیشن کے اشتراک سے دنیا بھر میں درج ذیل میں سے کسی ایک یا متعلقہ علاقوں کے لیے نظریات کو مدعو کیا ہے۔
- رویے میں تبدیلی کے حل میں جن کا مقصد افراد، گھرانوں اور کمیونٹیز کو سیکٹروں میں آب و ہوا کے موافق طرز عمل کو آگے بڑھانا ہے درج ذیل عناصر شامل ہیں:
- پانی
- ٹرانسپورٹ
- کھانا
- بجلی
- ری سائیکل
- دوبارہ استعمال
- بین الاقوامی، قومی اور/یا مقامی بہترین طرز عمل جو آب و ہوا کی تبدیلی سے متعلق طریقے کار کو ممکنہ طور پر آگے لے جانے میں مددگار ثابت ہوسکتا ہے۔
جدید اختراعی حل جو روایتی، آب و ہوا کے موافق طرز عمل کو وسیع تر اپنانے کو فروغ دیتے ہیں /یا ان کمیونٹیز کے لیے ذریعہ معاش کے اختیارات پیدا کرتے ہیں یا آب و ہوا کے موافق پیداوار کی سمت میں تبدیلی کے سبب جن سے روزگار کھو نے کاامکان ہے۔
دنیا بھر میں افراد، یونیورسٹیوں، دانشور افراد، غیر منافع بخش تنظیموں اور دیگر کو مدعو کیا جاتا ہے کہ وہ قابل پیمائش اور قابل توسیع رویے کی تبدیلی کے حل پیش کریں جو افراد، کمیونٹیز اور تنظیموں کے درمیان آب و ہوا کے موافق رویے کو آگے بڑھا نے میں مددگار ثابت ہو سکتے ہوں ۔
اپنائے گئے خیالات کے مصنفین کو بھارت میں ایک بین الاقوامی کانفرنس کے دوران اپنا کام پیش کرنے کے لیے مدعو کیا جائے گا ۔
شرکاء کی اس بات کے لئے حوصلہ افزائی کی جاتی ہے کہ وہ تجرباتی طور پر باخبر اور قابل پیمائش خیالات پیش کریں جو معروف تعلیمی جرائد میں شائع ہونے کی صلاحیت رکھتے ہوئے قابل عمل حل پیش کر سکتے ہوں ۔
اس سلسلے میں درخواستیں دیئے جانے کا عمل 5 جون 2022سے بھارتی معیاری وقت کے مطابق صبح 12:01 سے شروع ہوگا اور 31 دسمبر 2022، رات 11:59 بجے تک درخواستیں دینے کا عمل جاری رہے گا۔
سرفہرست رہنے والے 5 خیالات کے سبھی مصنفین کو کو انعام سے نوازا جائے گا:
یو این ایف سی سی کی طرف سے سی او پی 27 میں اقوام متحدہ کا عالمی لائف امبیسڈر ایوارڈ
منتخب اضلاع میں پائلٹنگ اور جانچ کے لیے ہر ایک کو 25,000 امریکی ڈالر کی گرانٹ
بھارت میں لائف ای گلوبل کانفرنس میں وزیر اعظم کو پریزنٹیشن
موسمیاتی اشاریوں کو منتقل کرنے کی خاطر آئیڈیاز  کو پیمانہ کرنے کے لیے ایم او ای ایف سی سی کی طرف سے ایک سرے سے دوسرے سرے تک نفاذ کی حمایت
سرفہرست 100 خیالات کو اضافی طور پر ‘‘ماحولیاتی عمل کے لیے طرز عمل کی تبدیلی’’ کے ذخیرے میں جمع کیا جائے گا اور عالمی پیمانے پر اس کی ترویج و اشاعت کی جائے گی ۔
آئیڈیاز اور کاغذ جمع کرنے سے متعلق لنک نیز لائف کے بارے میں مزید معلومات یہاں سے حاصل ہو سکتی ہے۔
وزارتِ تعلیم
وزارت تعلیم کے ذریعے شکشک پَرو پہل کے تحت شمولیتی اور یکساں تعلیم پر ویبنار کا انعقاد
نئی دہلی ،09ستمبر2020: وزارت تعلیم نے شکشک پَرو پہل کے تحت آج یہاں شمولیتی اور یکساں تعلیم پر ایک ویبنار کا انعقاد کیا۔محترمہ انیتا کروال، سیکریٹری ، محکمہ ایس ای اینڈ ایل؛ جناب وپن کمار، جوائنٹ سیکریٹری ، محکمہ ایس ای اینڈ ایل؛ پروفیسر ہریشی کیش سیناپتی-ڈائریکٹر این سی ای آر ٹی اس موقع پر موجود تھے۔پروفیسر انیتا جُلکا، این سی ای آر ٹی؛ پروفیسر اسمرتی سوروپ، این سی ای آر ٹی؛ پروفیسر انوپم آہوجا، این سی ای آر ٹی؛ پروفیسر ویمّی سنگھ، این سی ای آرٹی اور پروفیسر ای سُریش ، وائس چانسلر، انگلش اور فارن لینگویجز یونیورسٹی، حید رآباد اور اعلیٰ تعلیم کے دیگر ماہرین نے ویبنار کے دوران شمولیتی اور یکساں تعلیم پر تفصیلی مقالہ پیش کیا۔
ویبنار کے دوران این سی ای آر ٹی کے ماہرین نے قومی تعلیمی پالیسی 2020ء پر تفصیل سے گفتگو کی اور کہا کہ اس میں خصوصی نگہداشت کے حامل بچوں کی تعلیم پر خاص زور دیا گیا ہے، جیسے کہ لڑکیاں، درج فہرست برادریوں کے بچے ، قبائلی برادریوں اور دیگر پسماندہ طبقوں وغیرہ کے بچے۔اس پالیسی میں اس بات پر بھی زور دیا گیا ہے کہ خصوصی توجہ کے حامل بچوں کو پڑوس کے اسکولوں میں پری اسکول سے بارہویں کلاس تک شامل کیا جائے، اسکولوں اور اسکول کے احاطوں کوخصوصی مالی مدد فراہم کی جائے،ساتھ ہی سنگین یا متعدد معذوریوں والے بچوں کے لئے وسائلی مراکز کا قیام، رکاوٹوں سے پاک رسائی، امدادی آلات، بریل میں لکھی ہوئی کتابوں اور بڑی پرنٹ والی کتابوں کے ذریعےنوآموزوں کی مناسب اور خصوصی مدد، ایسے آلات و اوزار کی تحقیق و ترقی کے لئے مدد ،سنگین معذوری والے بچوں کے لئے گھر پر مبنی تعلیم ، این جی او اور وی او کے ساتھ اشتراک ، خاص کر برادری میں بیداری پیدا کرنے کےلئے، سماعت میں پریشانی والے بچوں کے لئے اوپن اسکولنگ، اسکول کے احاطے میں خصوصی اساتذہ کی تقری اور تمام تعلیمی ضروریات کو پورا کرنے کے لئے متعدد قسم کی تربیت شامل ہے۔
ویبنار میں انڈین سائن لینگویج پر بھی زور دیا گیا، جو کہ ایک اشارہ والی زبان ہے، جس کا زیادہ تر استعمال جنوبی ایشیا کے ممالک میں ہوتا ہے۔آئی ایس ایل میں کئی خصوصیات ہیں، جو اسے اشارہ والی دوسری زبانوں سے الگ کرتی ہے،مثال کے طورپرعدد کے لئے اشارہ، فیملی کے ساتھ تعلق، مقام کا استعمال وغیرہ ۔
این سی ای آر ٹی نے یونیورسل ڈیزائن فار لرننگ کے بارے میں بھی بتایا ۔ اس کا استعمال کلاس روم میں عام تعلیم اور خاص تعلیم والے طلباء کو شامل کرنے میں کیا جاسکتا ہے۔
کابینہ
کابینہ نے انٹر اسٹیٹ ریور واٹر ڈسپیوٹس  ایکٹ، 1956– ریاست تلنگانہ کی درخواست کے تحت کے کرشنا واٹر ڈسپیوٹ ٹریبونل- 2 کے لئے قابل غور معاملات کو منظوری دی
وزیر اعظم جناب نریندر مودی کے زیر صدارت مرکزی کابینہ نے تلنگانہ اور آندھرا پردیش ریاستوں کے درمیان فیصلے کےلئے آئی ایس آر ڈبلیو ڈی ایکٹ کی دفعہ 5 کے تحت موجودہ کرشنا واٹر ڈسپیوسٹس ٹریبونل- 2  کے لئے مزید قابل غور معاملات جاری کئے جانے کی منظوری دے دی ہے۔ یہ کام قانونی رائے کی موصول ہونے کی بنیاد پر اور انٹر اسٹیٹ ریور واٹر ڈسپیوٹ  ایکٹ 1956 کی دفعہ  کے تحت حکومت تلنگانہ کی جانب سے اپنی شکایت میں اٹھائے گئے معاملات کی روشنی میں کیا گیا ہے۔
دریائے کرشنا کے پانی کے استعمال، تقسیم یا کنٹرول پر دونوں ریاستوں کے درمیان تنازعات کے حل سے تلنگانہ اور آندھرا پردیش دونوں ریاستوں میں ترقی کی نئی راہیں کھلیں گی اور یہ ان دونوں ریاستوں کے عوام کے لیے فائدہ مند ہوگا، اس طرح ہمارے ملک کو مزید مضبوط بانے میں مدد ملے گی۔
کرشنا واٹر ڈسپیوٹ ٹریبونل 2 کی تشکیل 2 اپریل 2004 کو فریق ریاستوں کے ذریعہ آئی ایس آر ڈبلیو ڈی ایکٹ، 1956 کی دفعہ 3 کے تحت کی گئی درخواستوں پر مرکزی حکومت کے ذریعہ کی گئی تھی۔ بعد میں 2 جون 2014 کو، ہندوستانی یونین کی ایک ریاست کے طور پر تلنگانہ وجود میں آیا۔ آندھرا پردیش ری آرگنائزیشن ایکٹ  2014 کی دفعہ 89 کے مطابق، اے پی اے آر 2014 کی مذکورہ دفعہ کی شقوں  اور  کو پورا کرنے کے لیے کے ڈبلیو ڈی ٹی 2 کی میعاد کار میں اضافہ کیا گیا تھا۔
اس کے بعد، حکومت تلنگانہ نے 14 جولائی 2014 کو ایک شکایت آبی وسائل، دریا کی ترقی اور گنگا کی صفائی ، وزارت جل شکتی حکومت ہند کو بھیجی جس میں دریائے کرشنا کے پانی کے استعمال، تقسیم یا کنٹرول کے تنازع کا ذکر کیاگیا تھا۔ حکومت تلنگانہ کی جانب سے اس معاملے میں 2015 میں سپریم کورٹ میں ایک رٹ پٹیشن بھی دائر کی گئی تھی۔سال 2018 میں، حکومت تلنگانہ نے جل شکتی کی وزارت کے ڈی او ڈبلیو آر، آر ڈی اینڈ جی آر، سے مزید درخواست کی کہ موجودہ کے ڈبلیو ڈی ٹی 2 کے قابل غور معالات کو صرف تلنگانہ اور آندھرا پردیش ریاستوں کے درمیان معاملات تک محدودکرنے کی شکایت پر غورکرے۔ معاملے پر بعد میں جل شکتی کے وزیر کے تحت 2020 میں منعقدہ میٹنگ میں غور و خوض کیا گیا۔ دوسری اعلی سطحی کونسل میٹنگ کے دوران ہونے والی بات چیت کے مطابق حکومت تلنگانہ نے 2021 میں مذکورہ رٹ پٹیشن کو واپس لے لیا اور اس کے بعد، اس معاملے میں ڈی او ڈبلیو ر، آ ڈی اینڈ جی آر کے ذریعے قانون و انصاف کی وزارت کی قانونی رائے طلب کی گئی۔
۔۔۔۔۔۔۔۔۔۔۔
ش ح۔ا گ۔ن ا۔
U- 10359
(
دیہی ترقیات کی وزارت
دیہی ترقیات اور پنچایتی راج کے مرکزی وزیر جناب گری راج سنگھ 21جون کو ہرکی پوڑی ، ہری دوار، اتراکھنڈ میں 8ویں عالمی یوگا دن کے موقع پر منعقد تقریبات کی قیادت کریں گے
وزیر مملکت جناب فگن سنگھ کُلستے اروناچل پردیش کے گولڈن پاگوڑا میں 8ویں عالمی یوگا دن 2022ء کی تقریبات کی قیادت کریں گے، جبکہ سادھوی نرنجن جیوتی لکھنؤ کی ریزیڈینسی میں وسیع یوگا مظاہرے میں شرکت کریں گی
نئی دہلی:19؍جون2022:
چونکہ اس سال کا عالمی یوگا دن ’’آزادی کا امرت مہوتسو‘‘سال میں پڑ رہا ہے، حکومت ہند نے ملک بھر میں 75قومی سطح کے مشہور و معروف مقامات پر بین الاقوامی یوگا دنمنانے کا منصوبہ بنایا ہے۔جس کے دوران ’’برانڈ انڈیا ایٹ گلوبل اسٹیج‘‘پر فوکس کیا جائے گا۔اس کے مطابق دیہی ترقیات و پنچایتی راج کے مرکزی وزیر جناب گری راج سنگھ 21جون 2022ء کو اتراکھنڈ کے مقدس شہر ہری دوار میں واقع ہرکی پوڑی میں 8ویں عالمی یوگا دن پر منعقد ہونے والی تقریبات کی قیادت کریں گے۔
اس کے علاوہ دیہی ترقیات اور فولاد کے وزیر مملکت جناب فگن سنگھ کُلستے اروناچل پردیش کے گولڈن پاگوڑا میں 8ویں عالمی یوگا دن تقریب کی قیادت کریں گے،جبکہ دیہی ترقیات کی وزیر مملکت سادھوی نرنجن جیوتی لکھنؤ ریزیڈینسی میں 8ویں بین الاقوامی یوگا دن کے موقع پر اجتماعی یوگا مظاہروں میں حصہ لیں گی۔
وزیر اعظم نے جناب نریندر مودی کرناٹک کے میسور پیلیس گراؤنڈ سے ملک کی قیادت کریں گے۔جہاں عالمی یوگا دن کو نشان زد کرنے کے لئے وزیر اعظم کی قیادت میں وسیع پیمانے پر یوگا مظاہروں کا انعقاد ہوگا۔
وزارت دفاع
پریس بیان
نئی دہلی،08 مارچ2019؍وزارت دفاع کی جانب سے آج جاری پریس بیان میں کہا گیا ہے کہ امریکی فوج، امریکی اسپیشل آپریشن کمان کے کمانڈر جنرل ریمنڈ تھومس نے بھارت کے اپنے سرکاری دورے کے دوران بری فوج کے سربراہ جنرل بپن راوت سے ملاقات کی۔ دونوں ہی جنرلوں نے خطہ کی سلامتی کے بدلتے ہوئے حالات، عالمی سطح پر دہشت گردی کے مسئلہ، پاکستان کے ذریعے دہشت گردی کے مسلسل مدد کے موضوعات پر بھی تبادلہ خیال ہوا۔ خطہ میں امن واستحکام میں ہندوستان کے کردار کا اعتراف کرتے ہوئے جنرل ریمنڈ نے دونوں ملکوں کے درمیان ٹیکنالوجی اور فوج کے شعبہ میں مزید تعاون کو فروغ دینے اور دونوں ملکوں کے درمیان فوجیوں کے تبادلہ کی ضرورت پر زور دیا۔
موجودہ منظر نامہ میں بھارتیہ فوج ، نئے ابھرتے ہوئے چیلنجوں کا مقابلہ کرنے کے لئے پوری تیار ہے۔ گزشتہ تین ہفتوں کے دوران ڈیجیٹل میڈیا پر مخالفین کے ذریعے غیر معلومات پھیلانے کی مہم میں تیزی سے اضافہ ہوا ہے۔تمام رینکوں کو ان غلط بیانیوں کی مہم کی تئیں حساس بنایا گیا ہے اور تمام طبقے ،دہشت گردی کی حمایت کرنے والوں جھوٹ، فریب اور دغا کو اچھی طرح دیکھ سکتے ہیں۔
م ن۔ش س۔ن ع
U: 1501
(Visitor Counter : 68
وزارات ثقافت
’بھارت چھوڑو تحریک‘ کی 79ویں سالگرہ کے موقع پر نمائش کے ذریعہ ایک سفر
اہم سرخیاں:
نمائش کو نیشنل آرکائیوز آف انڈیا، نئی دہی میں آزادی کا امرت مہوتسو کے جزو کے طور پر قائم کیا گیا ہے۔
عوام کے لئے یہ نمائش 9 اگست سے 8 نومبر 2021 تک، صبح 10 بجے سے شام 5:30 بجے تک کھلی ہے ۔
یہ نمائش تصاویر، سرکاری دستاویزات، ایل ای ڈی نقشوں کے ذریعہ بھارت چھوڑو تحریک کے دوران رونما ہوئے واقعات کو پیش کرتی ہے۔
آزادی کے 75 برس مکمل ہونے کی یاد میں منائے جا رہے ’آزادی کا امرت مہوتسو‘ کے جزو کے طور پر نیشنل آرکائیوز آف انڈیا میں ’بھارت چھوڑو تحریک‘ کے موضوع پر ایک نمائش شروع کی گئی ہے۔ اس نمائش میں پبلک ریکارڈس، نجی خطوط، نقشوں، تصاویر اور دیگر متعلقہ مواد کے ذریعہ بھارت کی جہدوجہد آزادی میں بھارت چھوڑو تحریک کی اہمیت کو پیش کرنے کی کوشش کی گئی ہے۔ یہ نمائش عوام کے لئے 9 اگست سے 8 نومبر 2021 تک، صبح 10 بجے شام 5:30 بجے تک کھلی ہے۔
بھارت چھوڑو تحریک کے سفر کو پیش کرتی نمائش کی چند جھلکیاں۔ اس نمائش میں مختلف دلچسپ سیکشن ہیں جنہیں نیچے دکھایا گیا ہے۔
بھارت چھوڑو تحریک کی وجہ بننے والے حالات: برطانیہ نے بھارتی قائدین کی اجازت کے بغیر 1939 میں دوسری عالمی جنگ میں بھارت کی شمولیت کا اعلان کر دیا جس کی وجہ سے برٹش انڈیا کے صوبوں کی وزارتوں کے ذریعہ استعفیٰ دے دیا گیا۔ دائیں جانب بھارت چھوڑو تحریک کا پس منظر دکھایا گیا ہے۔
دی بریک ڈاؤن: نمائش نے کرپس مشن کے ناکام ہونے کے بعد کی صورتحال کو صحیح طریقے سے پیش کیا ہے۔ کرپس مشن کی ناکامی بھارت چھوڑو تحریک کی فوری وجہ ثابت ہوئی۔ گاندھی جی نے اس مشن کو پوسٹ ڈیٹیڈ چیک قرار دیا۔
22 اپریل 1942 کی تاریخ کے ایک مراسلے میں کرپس مشن کے بارے میں جناب مہادیو دیسائی کی رائے کو نمائش میں پیش کیا گیا ہے۔
دی سیکریٹ: نمائش نے اس دور کے خفیہ دستاویزات پیش کرکے کچھ گمنام اور دلچسپ حقائق پر روشنی ڈالی ہے۔ برٹش انڈیا کے انٹیلی جنس بیورو کا دستاویز ملاحظہ کیجئے جو کرپس مشن میں مسلم لیگ کی پوزیشن کو ظاہر کر تا ہے۔
دی پوئٹری: نمائش کے لئے پیش کی گئیں نظمیں ادب کے شائقین کے لئے توجہ کا مرکز ہیں۔ نظم ’کیا چاہتے ہیں‘ سامراجی طاقت سے آزادی کی بھارت کی آرزؤں کو اجاگر کرتی ہے۔
دی کال:مہاتما گاندھی نے ’کرو یا مرو ‘ کی اپیل کی۔ نمائش میں دکھائے گئے دستاویز شائقین کو ہمارے رہنماؤں کے ذریعہ دی گئی قربانیوں کے تئیں جذبہ و احترام سے بھر دیتے ہیں۔ کرو یا مرو کی اپیل نے بھارت چھوڑو تحریک کا آغاز کیا اور اگلے دن مہاتما گاندھی کو گرفتار کر لیا گیا۔ یہ نمائش تحریک کے دوران اخبارات کے ذریعہ نبھائے گئے کردار پر روشنی ڈالتی ہے۔
دی ریوولوشن : متعدد اہم رہنماؤں کی گرفتار کی وجہ سے اوشا مہتا اور رام منوہر لوہیا کے ذریعہ خفیہ اور زیر زمین ریڈیو اسٹیشن کی شروعات کی گئی۔ نمائش اس بیان کو صحیح طریقے سے پیش کرتی ہے کہ انقلاب کو قید نہیں کیا جا سکتا۔
دی سیکریفائس: نمائش فوجی اور پولیس کاروائیوں میں ہلاک شدگان اور مجروحین کی تعداد کے ریکارڈ کو دکھاتے ہوئے تحریک کے دوران قربانی اور جدوجہد کو پیش کرتی ہے۔
دی پیرلل گورنمنٹ: اترپردیش میں بلیا سمیت ملک کے مختلف حصوں میں آزادی کے اعلان کو دکھانے والی پرزنٹیشن نمائش میں توجہ کا مرکز ہے۔
چند دیگر خصوصیات:
اخبار کی رپورٹ ایک دلچسپ واقعہ بیان کرتی جہاں چرچل کے نام سے گدھوں کو شہر میں چھوڑ دیا گیا تھا۔
روشن پرزنٹیشن نمائش میں اختراعی اضافہ ہیں جو واقعات کو تھری ڈی شکل میں پیش کر رہی ہیں۔
ایل ای ڈی پر مبنی پرزنٹیشن میں کوئی بھی شخص کسی بھی واقعہ کو اپنی مرضی کے مطابق جان سکتا ہے، یہ تکنیک نمائش میں تکنالوجی کے استعمال کے ساتھ ساتھ نمائش کو دلچسپ بنانے میں بھی مدد کرتی ہے۔
صحت اور خاندانی بہبود کی وزارت
مرکزی وزیر صحت جناب منسکھ مانڈویہ نے ملک میں کووڈ19 کے لئے ضروری ادویات کی فراہمی اور ان کے بفر اسٹاک کا جائزہ لیا
آٹھ دواؤں کے بفر اسٹاک کا جائزہ لیا گیا ،ملک میں مناسب اسٹاک اور خام مال مہیا ہے
کیمیکل و فرٹیلائزر اور صحت و خاندانی بہبود کے مرکزی وزیر جناب منسکھ مانڈویہ نے ملک میں کووڈ19 سے متعلق ضروری ادویات کی فراہمی اور دستیابی کا آج جائزہ لیا۔
جائزے کے دوران یہ پایا گیا کہ سبھی ضروری دواؤں کا مناسب اسٹاک ہے۔ ان دواؤں کےلئے خام مال بھی مناسب مقدار میں موجود ہے۔
ان آٹھ دواؤں کےلئے استراتجک بفر اسٹاک بنایا گیا ہے اور یہ ملک میں مناسب مقدار میں مہیا ہیں۔ یہاں پر آٹھ دواؤں کی فہرست اس طرح سے ہے:
1. ٹوسیلیزومیب
2. میتھائل پریڈینی سولون
3.اینوکسوپرین
4. ڈیکسامیتھاسون
5.ریم ڈیسیور
6. ایمپھوٹیریسین بی ڈیوکسی کولیٹ
7. پوساکونازول
8. انٹراوینس امیونوگلوبیلین 
صحت اور خاندانی بہبود کی وزارت کے اعلی حکام اس جائزہ میٹنگ میں موجود تھے۔
ش ح ۔ا م۔
U:8547
(Visitor Counter : 140
وزیراعظم کا دفتر
وزیر اعظم نے منی پور میں لینڈ سلائیڈنگ کی وجہ سے پیدا شدہ صورتحال کا جائزہ لیا
مرکز سے ہر ممکن مدد کی یقین دہانی کرائی
نئی دہلی، 30جون 2022 ۔ وزیر اعظم جناب نریندر مودی نے آج منی پورکے وزیر اعلی جناب این بیرن سنگھ سے بات کی اور ریاست میں ایک المناک لینڈ سلائیڈنگ کی وجہ سے پیدا ہوئی صورتحال کا جائزہ لیا۔
وزیر اعظم نے ٹویٹ کیا:
’’منی پور کے وزیر اعلی جناب این بیرن جی سے بات کی اور ایک المناک لینڈ سلائیڈنگ کی وجہ سے پیدا ہوئی صورتحال کا جائزہ لیا۔ مرکز کی طرف سے ہر ممکن تعاون کا یقین دلایا۔ میں تمام متاثرہ افراد کی حفاظت کے لئے دعا گو ہوں۔
میرے خیالات سوگوار خاندانوں کے ساتھ ہیں۔ زخمیوں کو جلد صحت یابی حاصل ہو ۔‘‘
وزارت خزانہ
 ’نئےجی ایس 2023‘  5.74 فیصد جی ایس 2026،  6.67 جی ایس 2035  6.99 فیصد جی ایس 2051 کی فروخت  کے لیے نیلامی
نئی دہلی، 22 نومبر 2021:
حکومت ہند نے  یکساں قیمت طریقہ کار کا استعمال کرتے ہوئے نتیجہ پر مبنی نیلامی کے توسط سے 2000 کروڑ روپئے کے بقدر کی مشتہر کردہ رقم کے لیے ’نئے سرکاری تمسکات، 2023‘ یکساں قیمت طریقہ کار کا استعمال کرتے ہوئے قیمت پر مبنی نیلامی کے توسط سے 6000 کروڑ روپئے  کے بقدر ایک مشتہر کردہ رقم کے لیے ’5.74 فیصد سرکاری تمسکات 2026‘  یکساں قیمت طریقہ کار کا استعمال کرتے ہوئے قیمت پر مبنی نیلامی کے توسط سے 9000 کروڑ روپئے  کے بقدر ایک مشتہر کردہ رقم کے لیے 6.67 فیصد سرکاری تمسکات 2035 اور  کثیر النوع قیمت طریقہ کار کا استعمال کرتے ہوئے قیمت پر مبنی نیلامی کے توسط سے 7000 کروڑ روپئے  کے بقدرایک مشتہر کردہ رقم کے لیے 6.99 فیصد سرکاری تمسکات 2051 کی فروخت  کا اعلان کیا ہے۔حکومت ہند کے پاس ایک یا ایک سے زائد تمسک/ تمسکات میں سے ہر ایک کے لیے 2000 کروڑ روپئے تک کی اضافی سبسکرپشن کو برقرار رکھنے کا متبادل دستیاب ہوگا۔ ان نیلامیوں کا اہتمام جمعہ کے روز یعنی 26 نومبر 2021 کو ریزرو بینک آف انڈیا ، ممبئی آفس، فورٹ، ممبئی کے ذریعہ کیا جائے گا۔
اسکیم کے مطابق سرکاری تمسکات کی نیلامی میں غیر مسابقتی بولی کی سہولت کے لیے تمسکات کی فروخت کی مشتہری رقم کا 5 فیصد تک حصہ مستحق افراد اور اداروں کو مختص کیا جائے گا۔
مسابقتی اور غیر مسابقتی بولیوں دونوں کے لیے نیلامی کو 26 نومبر 2021 کو ریزرو بینک آف انڈیا کور بینکنگ سولوشن  سسٹم پر الیکٹرانک شکل میں داخل کیا جانا چاہئے۔ غیر مسابقتی بولیوں کو 10.30 بجے صبح سے 11.00 بجے صبح کے دوران ، اور مسابقی بولیوں کو 10.30بجے صبح سے 11.30 بجے صبح کے دوران داخل کیا جانا لازمی ہے۔
نیلامیوں کے نتائج کا اعلان 26 نومبر 2021  کو کیا جائے گا اور کامیاب طور پر بولی لگانے والوں کو ادائیگی 29 نومبر 2021  کردینی ہوگی۔
یہ تمسکات وقت وقت پر ترمیم کیے گئے سرکلر نمبر آر بی آئی/2018۔19/25 مؤرخہ 24 جولائی 2018 کے تحت، ریزرو بینک آف انڈیا کے ذریعہ جاری کردہ ’مرکزی حکومت کے تمسکات میں کب جاری کیے گئے لین دین‘ سے متعلق رہنما خطوط کے مطابق ’’کب جاری کیے گئے‘‘کاروبار کے استحقاق کے حامل ہوں گے۔
وزارت دفاع
صدرجمہوریہ نے ونگ کمانڈر شیو کمار چوہان  فلائنگ  کو وایو سینا میڈل سے نوازا
ونگ کمانڈر شیو کمار چوہان  فلائنگ  چیف فلائنگ انسٹرکٹر کے طور پر ٹرانسپورٹ طیاروں کے اڈے پر تعینات ہیں۔
- یکم دسمبر2022 کو، ونگ کمانڈر ایس کے چوہان کو ایک زیرتربیت پائلٹ کے ساتھ ایک ٹرانسپورٹ ہوائی جہاز پر تربیتی کراس کنٹری کے لیےرات کو اڈے سے دوسرے ہوائی اڈے تک جانے اور رات کو ہی واپس آنے کے لیے تفصیلی طور پر بتایا گیا تھا۔ آؤٹ باؤنڈ مرحلے میں جب منزل پر اترنے کے لیے لینڈنگ گیئر نیچے کیا گیا تو صرف نوزکا لینڈنگ گیئر محفوظ اشارے ظاہر کر رہا تھا جب کہ لینڈنگ گیئر کے اہم اشارے غیر محفوظ رہے۔ اس نے ہنگامی کارروائیاں شروع کیں اور ہوم بیس پر واپسی پر، اس نے اے ٹی سی سے لینڈنگ گیئرز کی بصری جانچ کی درخواست کی۔ غیر محفوظ اشاروں کی تصدیق کے بعد، اس نے لینڈنگ گیئرز کو کم کرنے کے لیے ایمرجنسی سسٹم کو چلایا لیکن یہ کوشش بھی ناکام رہی۔ ان غیر معمولی حالات میں، جب مین اور ایمرجنسی دونوں نظام تینوں پہیوں کو نیچے کرنے میں ناکام ہو چکے تھے، اس نے قابل تحسین اطمینان برقرار رکھا اور پیشہ ورانہ اور حوصلے سے حالات کو سنبھالنا جاری رکھا۔ اس نے لینڈنگ کے وزن کو کم کرنے کے لیے اے سی کو اُڑانا جاری رکھا اور انڈر کیریج کو کم کرنے کے لیے مثبت جی لگانے کے لیے تیز موڑلیے۔ اس کے نتیجے میں بائیں طرف کے مین لینڈنگ گیئر بند ہو گئے۔ آنے والی ہنگامی صورتحال کے ساتھ چار گھنٹے سے زیادہ پرواز کرنے اور تمام ممکنہ متبادل سسٹم کا استعمال کرنے کے بعد، اس نے صرف بائیں مین اور نوز کے پہیے پر ہنگامی لینڈنگ کرنے کا بہادرانہ فیصلہ کیا جب کہ دایاں پہیہ بند تھا۔ رات کو ایک ناتجربہ کار عملے کے ساتھ پرواز کی تمام مشکلات کو کم کرنے کے لیے ایک محتاط منصوبہ بنایا گیا تھا۔ 02 دسمبر 2022 کو 0256ایچ پر،ونگ کمانڈر شیوکمار چوہان نے صرف بائیں مین وہیل اور نوز وہیل کے ساتھ نیچے کی پوزیشن میں لینڈنگ کی اور دائیں پہیے کو لاک اپ کیا۔ طیارہ دائیں جانب سے رن وے سے باہر نکل گیا۔ اس سب کے دوران، ونگ کمانڈر چوہان نے پرواز کے دوران غیر معمولی حالات سے متعلق واقفیت کو برقرار رکھا اور طیارے کو کنٹرول کرنے کے لیے مثالی پائلٹنگ کی مہارت اور جرات کا مظاہرہ کیا، جس کے بعد فوری انخلاء کی مشق کی گئی جس کے نتیجے میں طیارے کو برائے نام نقصان کے ساتھ جہاز میں موجود تینوں جانیں بچالی گئیں۔
- غیر معمولی پیشہ ورانہ مہارت اور جرات کے اس عمل کے لیے، ونگ کمانڈر شیو کمار چوہان کو وایو سینا میڈل سے نوازا گیا ہے۔
امور داخلہ کی وزارت
داخلی امور اور امدادِ باہمی کے مرکزی وزیر جناب اَمت شاہ نے وزیر اعظم جناب نریندر مودی کی اپیل پر شروع کی گئی ہر گھر ترنگا مہم کے تحت آج نئی دہلی میں اپنی رہائش گاہ پر قومی ترنگا لہرایا
جناب اَمت شاہ نے اُن بہادر سورماؤں کو خراج عقیدت پیش کیا جنہوں نے مادرِ وطن کے لیے سب کچھ قربان کر دیاتھا
اہل وطن سے 13 سے 15 اگست کے دوران اپنے گھروں پر قومی ترنگا لہرانے اور حب الوطنی کے جذبے کو بیدار کرنے سے متعلق مہم کا حصہ بننے کی اپیل کی
ساتھ ہی http://harghartiranga.com پر قومی ترنگے کے ساتھ اپنی تصویر اپ لوڈ کریں اور دیگر افراد کو بھی ترنگے کے ساتھ اپنی تصویر اپ لوڈ کرنے کے لیے ترغیب فراہم کریں
داخلی امور اور امداد باہمی کے مرکزی وزیر جناب اَمت شاہ نے وزیر اعظم نریندر مودی کی ’ہر گھر ترنگا‘ اپیل پر آج نئی دہلی میں اپنی رہائش گاہ پر قومی ترنگا لہرایا۔ انہوں نے مادرِ وطن کے لیے سب کچھ قربان کردینے والے بہادر سورماؤں کو بھی خراج عقیدت پیش کیا۔
اپنے ٹوئیٹ میں، جناب اَمت شاہ نے کہا، ’’ترنگا ہمارا فخر ہے۔ یہ ہر ایک بھارتی کو متحد کرتا ہے اور انہیں ترغیب فراہم کرتا ہے۔ وزیر اعظم نریندر مودی جی کی ،ہر گھر ترنگا اپیل پر عمل کرتے ہوئے آئی نئی دہلی میں اپنی رہائش گاہ پر ترنگا لہرایا اور ہمارے ان بہادر سورماؤں کو خراج عقیدت پیش کیا جنہوں نے مادرِ وطن کے لیے سب کچھ قربان کر دیاتھا ۔‘‘
مرکزی وزیر داخلہ نے کہا، ’’میں تمام اہل وطن سے، 13 سے 15 اگست کے دوران اپنے گھروں پر ترنگا لہرانے اور ہر دل میں حب الوطنی کا جذبہ بیدار کرنے کی اس مہم کا حصہ بننے کی اپیل کرتا ہوں۔ ساتھ ہی، آپ http://harghartiranga.com پر ترنگے کے ساتھ اپنی تصویر اپ لوڈ کریں اور دیگر افراد کو بھی اس کے لیے ترغیب فراہم کریں۔‘‘
وزارت دفاع
بھارتی بحریہ کی ٹیم نے آندھرا پردیش میں دو اہم آکسیجن پلانٹوں کی مرمت کی
نئی دہلی، 16/مئی2021 ۔ بحریہ ڈاک یارڈ وشاکھاپٹنم کی ٹیموں نے نیلور اور شری کالاہستھی میں دو اہم آکسیجن پلانٹوں کی مرمت میں ایک بڑی کامیابی حاصل کی، جس سے آندھرا پردیش میں چل رہے آکسیجن بحران کے دوران آکسیجن کی سپلائی میں کافی بہتری آئی۔ ریاستی انتظامیہ کی درخواست کی بنیاد پر مشرقی بحریہ کمان نے وشاکھاپٹنم سے بحریہ ڈورنیئر طیارہ کے ذریعہ بحریہ ڈاک یارڈ کے ماہرین کی ٹیموں کو پہنچایا۔ ٹیموں نے آج صبح کمپریسر کی اوورہالنگ کرکے آکسیجن پلانٹوں کی کامیابی کے ساتھ مرمت کی اور کچھ ایڈیپٹر اور معاون آلات کو بدل دیا، جو بحریہ ڈاک یارڈ کے اندر بنائے گئے تھے۔
نیلور میں واقع کرشنا تیجا آکسیجن پلانٹ کا ایک بڑا کرایوجینک پلانٹ ہے جو ایک دن میں 400 جمبوٹائپ سلنڈر چارج کرنے کی صلاحیت رکھتا ہے اور گزشتہ 6 سال سے بند پڑا ہے۔ بحریہ کی ٹیم نے پلانٹ کی مرمت کی اور صفر سے 186 ڈگری سیلسیس کے کرایوجینک درجہ حرارت کو حاصل کرنے میں کامیاب رہی اور بوتلوں کو چارج کرنے کے لئے مطلوبہ آؤٹ پٹ آکسیجن پریسر بھی حاصل کرلیا۔ آؤٹ پٹ کا تجزیہ 98 فیصد آکسیجن، صفر فیصد کاربن مونوآکسائڈ اور 0.01 فیصد کاربن ڈائی آکسائڈ ہے، جو میڈیکل گریڈ آکسیجن کی ضرورتوں کی تکمیل کرتا ہے۔
تروپتی کے قریب شری کالاہستھی میں آکسیجن پلانٹ وی پی ایس اے ٹیکنالوجی پر مبنی ایک بڑا پلانٹ ہے اور پانچ بار پر 16000 لیٹر فی منٹ پیداوار کرنے کی اہلیت رکھتا ہے ۔ بحریہ کی ٹیم نے پلانٹ کی مرمت کی اور پلانٹ کے کالم اور نمی کو جذب کرنے کے لئے ضروری ایڈجسٹمنٹ کا کام انجام دے کر 93 فیصد، زیرو فیصد کاربن مونوآکسائڈ اور 0.02 فیصد کاربن ڈائی آکسائیڈ سے اوپر میڈیکل گریڈ آکسیجن کے لئے درکار آؤٹ پٹ حاصل کیا۔
دونوں پلانٹوں پر کمانڈر دیپ یان کی قیادت میں بحریہ ڈاک یارڈ وشاکھاپٹنم کی ماہرین پر مشتمل ایک ٹیم کے ذریعہ کام کیا گیا۔ اس ٹیم نے آندھرا پردیش کے محکمہ صحت کی انجینئرنگ ٹیموں کے ساتھ تقریباً 7 دنوں تک انتھک محنت کی اور ضلع کلکٹروں و ضلع انتظامیہ کے مکمل تعاون سے کام کو انجام دیا۔
وزیراعظم کا دفتر
مہاراشٹر کے یوم ریاست کےموقع پر مہاراشٹر کے عوام کو وزیراعظم کی مبارکباد
نئی دہلی، یکم مئی 2020،وزیراعظم جناب نریندر مودی نےمہاراشٹر کے عوام کو ان کے یوم ریاست کے موقع پر مبارکباد پیش کی ہے۔
“महाराष्ट्र दिनानिमित्त महाराष्ट्र राज्यातल्या बंधू- भगिनींना माझ्या शुभेच्छा. देशाच्या जडणघडणीतील महाराष्ट्राच्या भरीव योगदानाचा भारताला अभिमान आहे. येणाऱ्या काळात राज्याच्या प्रगती आणि संपन्नतेसाठी मी प्रार्थना करतो. जय महाराष्ट्र !”, the PM said.
م ن۔ک ا۔
U- 2190
(